ΓΡΑΠΤΗ ΕΡΩΤΗΣΗ E-1619/00

υποβολή: Jan Mulder (ELDR) προς την Επιτροπή

(29 Μαΐου 2000)

Θέμα: Χρήματα για τη μείωση της περιεκτικότητας σε νιτρικά άλατα

Στον Προϋπολογισμό του 2000, η αρμόδια για τον προϋπολογισμό αρχή ενέγραψε στη θέση B1-4050 (Περιβαλλοντικά μέτρα στο γεωργικό τομέα), το ποσό των 220 εκατομ. ευρώ για τη χρηματοδότηση κινήτρων προκειμένου να μειωθεί η περιεκτικότητα σε νιτρικά άλατα κάτω του επιτρεπομένου ορίου.

Μέχρι σήμερα δεν έχει ακόμη καταβληθεί για το σκοπό αυτό το παραμικρό ποσό.

1. Μπορεί να αναφέρει η Επιτροπή για ποιό λόγο δεν έχει ακόμη δοθεί συνέχεια στη ρητή επιθυμία της αρμόδιας για τον προϋπολογισμό αρχής;

2. Κρίνει η Επιτροπή ότι είναι δυνατόν να αγνοείται η ρητή επιθυμία της αρμόδιας για τον προϋπολογισμό αρχής να ανατρέψει μέσω των πιστώσεων αυτών τις σημερινές εξελίξεις στα κράτη μέλη;

3. Ποιές προτάσεις προτίθεται ναποβάλει η Επιτροπή προκειμένου να καταστεί ακόμη δυνατή η κατανομή και η καταβολή των ως άνω χρημάτων για την επίτευξη του στόχου αυτού; Εντός ποιάς προθεσμίας;

Απάντηση του κ. Fischler εξ ονόματος της Επιτροπής

(13 Ιουλίου 2000)

Όπως ανέφερε το Αξιότιμο Μέλος του Κοινοβουλίου, η θέση του προϋπολογισμού B1-4050 προορίζεται για τη συγχρηματοδότηση των μέτρων που εφαρμόζονται από τα κράτη μέλη και τις περιφέρειες για να ενθαρρύνουν τους γεωργούς να εφαρμόζουν μεθόδους γεωργικής παραγωγής που συμβάλλουν στην προστασία του περιβάλλοντος και τη διατήρηση του φυσικού χώρου, με όρους που καθορίζονται στα άρθρα 22 έως 24 του κανονισμού αριθ. 1257/1999 του Συμβουλίου, της 17ης Μαΐου 1999, για τη στήριξη της αγροτικής ανάπτυξης από το Ευρωπαϊκό Γεωργικό Ταμείο Προσανατολισμού και Εγγυήσεων (ΕΓΤΠΕ) και για την τροποποίηση και κατάργηση ορισμένων κανονισμών(1) καθώς και στα άρθρα 12 έως 20 του κανονισμού (ΕΚ) αριθ. 1750/1999 της Επιτροπής, της 23ης Ιουλίου 1999, για τις λεπτομέρειες εφαρμογής του κανονισμού (ΕΚ) αριθ. 1257/1999(2). Αυτά τα γεωργοπεριβαλλοντικά μέτρα είναι τα μόνα που οφείλουν να προβλέπουνποχρεωτικά τα κράτη μέλη στα οικεία προγράμματα αγροτικής ανάπτυξης. Υπενθυμίζεται επίσης ότι, στο πνεύμα της επικουρικότητας των βασικών κανονισμών, η δράση συμβολής στη μείωση της περιεκτικότητας σε νιτρικά άλατα κάτω του νόμιμου ορίου δεν θα ενσωματώνεταιποχρεωτικά στα σχέδια αγροτικής ανάπτυξης πουποβάλλονται από τα κράτη μέλη. Η δράση δεν θα μπορεί να εκτελείται παρά μόνον εάν πληρείται αυτή η προϋπόθεση.

1. Η Επιτροπή εξετάζει σήμερα τα προγράμματα αγροτικής ανάπτυξης για την περίοδο 2000-2006 που τηςπέβαλαν τα κράτη μέλη με σκοπό την έγκρισή τους. Όταν τα προγράμματα εγκριθούν, οι πιστώσεις του κεφαλαίου B1-40 θα χρησιμοποιηθούν για να συγχρηματοδοτηθούν οι δαπάνες που θα πραγματοποιηθούν στο πλαίσιο των διαφόρων μέτρων αγροτικής ανάπτυξης. Δεδομένου ότι μέχρι σήμερα δεν έχει εγκριθεί κανένα πρόγραμμα, οι πιστώσεις αυτές δεν έχουν ακόμη χρησιμοποιηθεί.

2. Η εξέταση των προγραμμάτων πουποβλήθηκαν από τα κράτη μέλη για την έγκρισή τους έχει προχωρήσει πολύ στις περισσότερες περιπτώσεις. Περίπου 70 προγράμματα αφορούν αυτό το είδος μέτρου. Επισημαίνεται ότι τα κράτη μέλη μπορούν να αρχίσουν, χωρίς να περιμένουν την έγκριση του προγράμματος από την Επιτροπή, όλες τις πράξεις που οδηγούν στη σύναψη συμβάσεων με τους γεωργούς για την εφαρμογή των γεωργοπεριβαλλοντικών μέτρων. Μπορούν ακόμη να αρχίσουν να καταβάλλουν τις ενισχύσεις που είναι αποτέλεσμα

αυτών των συμβάσεων από τη λήψη του προγράμματος από την Επιτροπή, αλλά οι δαπάνες αυτές θα είναι ανακτήσιμες από τον κοινοτικό προϋπολογισμό μόνο μετά από την έγκριση των προγραμμάτων. Απάυτό προκύπτει ότι ορισμένες δαπάνες έχουν προφανώς πραγματοποιηθεί ήδη αλλά δεν μπορούν να συμπεριληφθούν ακόμη στη λογιστική κατάσταση της Επιτροπής.

3. Η Επιτροπή θεωρεί ότι τοφιστάμενο νομοθετικό πλαίσιο θα επιτρέψει να εγκριθούν σύντομα τα προγράμματα αγροτικής ανάπτυξης και, επομένως, να χρησιμοποιηθούν οι προβλεπόμενες στον προϋπολογισμό πιστώσεις χωρίς να είναι αναγκαίο ναποβληθούν νέες προτάσεις.

(1) ΕΕ L 160 της 26.6.1999.

(2) ΕΕ L 214 της 13.8.1999.